ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் -19 தடுப்பூசி - அண்மைத் தகவல்
அறிவியல் அமைப்புகளுடனான விரிவான கலந்தாலோசனைக்கு பிறகு கொவிட்-19 தடுப்பூசி செலுத்துவதை 12-13 மற்றும் 13-14 வயதுடையவர்களுக்கும்  16 மார்ச் 2022 முதல் தொடங்க மத்திய அரசு முடிவு செய்துள்ளது. இந்த வயது பிரிவினருக்கு ஐதராபாதில் உள்ள பயாலஜிக்கல்-இ நிறுவனத்தால் தயாரிக்கப்படும் கோர்பிவேக்ஸ், தடுப்பூசி செலுத்தப்படும்.
கொவிட்-19 தடுப்பூசி திட்டத்தின் கீழ், 14 வயதுக்கு மேற்பட்ட பிரிவினருக்கு ஏற்கனவே தடுப்பூசி செலுத்தப்பட்டு வருவது குறிப்பிடத்தக்கது.
60 வயதுக்கு மேற்பட்ட பிரிவினருக்கு கொவிட்-19 முன்னெச்சரிக்கை தவணை செலுத்துவதில் உள்ள இணை நோய் பாதிப்பு என்ற நிபந்தனையை உடனடியாக நீக்கவும் அரசு முடிவு செய்துள்ளது. எனவே, 16 மார்ச் 2022 முதல், 60 வயதுக்கும் மேற்பட்ட அனைவரும் கொவிட்-19 முன்னெச்சரிக்கை தவணை தடுப்பூசியை செலுத்திக் கொள்ள தகுதி உடையவர்கள் ஆவார்கள்.
-----
(
பாதுகாப்பு அமைச்சகம்
தேசிய பாதுகாப்பு அகாடமி தேர்வுக்கு பெண்கள் 1,77,654 பேர் விண்ணப்பம் : நாடாளுமன்றத்தில் தகவல்
நாடாளுமன்றத்தின் மாநிலங்களவையில் டாக்டர் அமர் பட்நாயக் எழுப்பிய கேள்விக்கு பாதுகாப்புத்துறை இணையமைச்சர் திரு அஜய் பட் எழுத்துபூர்வமாக அளித்த பதிலில் கூறியதாவது:
தேசிய பாதுகாப்பு அகாடமி  – 2021 தேர்வுக்கு மொத்தம் 5,75,856 விண்ணப்பங்கள் பெறப்பட்டன. இதில் பெண்களிடமிருந்து 1,77,654 விண்ணப்பங்கள் பெறப்பட்டன. பெண்களின் பயிற்சிக்காக தேவையான கட்டமைப்பு மற்றும் வசதிகள் ஏற்படுத்தப்பட்டுள்ளன.
மருத்துவ தகுதிக்கான விவரங்கள் யுபிஎஸ்சி அறிவிப்பில் வெளியிடப்பட்டுள்ளன. உடல் தகுதி தேர்வுகள், பயிற்சிக்கு முன்பாக இறுதி செய்யப்படும்.
2020 தேசிய பாதுகாப்பு படை தேர்வுக்கு பெண் விண்ணப்பதாரர்களின் எண்ணிக்கைக்கு எந்த கட்டுப்பாடும் இல்லை.
இவ்வாறு மத்திய அமைச்சர் திரு அஜய் பட் தெரிவித்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பருவநிலை மாற்றத்தை எதிர்கொள்ளும் ஸ்மார்ட் நகரங்களை உருவாக்குவதற்கான கட்டமைப்பை  தொடங்கினார் அமைச்சர் ஹர்தீப் சிங் பூரி
வீட்டு வசதி மற்றும் நகர்ப்புற வளர்ச்சித்துறையின் ஸ்மார்ட் நகரங்கள் திட்டம் ஏற்பாடு செய்த காணொலி காட்சி நிகழ்ச்சியில், பருவநிலை மாற்றத்தை எதிர்கொள்ளும் ஸ்மார்ட் நகரங்களை உருவாக்குவதற்கான கட்டமைப்பை, மத்திய வீட்டு வசதி மற்றும் நகர்ப்புற வளர்ச்சித்துறை இணையமைச்சர் ஹர்தீப் சிங் பூரி இன்று தொடங்கி வைத்தார். திட்டமிடுதல், முதலீடு திட்டங்களை அமல்படுத்தும் போது, பருவநிலை மாற்றத்தை எதிர்கொள்ளும் வகையிலான தெளிவான கட்டமைப்பை வழங்குவதே CSCAF-ன் நோக்கம். கடந்த 10 ஆண்டுகளில், புயல், வெள்ளம், அனல் காற்று, தண்ணீர் பஞ்சம், வறட்சி போன்றவை நமது நகரங்களில் மிகுந்த பாதிப்பை ஏற்படுத்தின. இது போன்ற நிகழ்வுகளால், உயிரிழப்பு ஏற்படுவதோடு, பொருளாதார பாதிப்பும் ஏற்படுகிறது. அதனால் பருவநிலை மாற்றத்தை எதிர்கொள்ளும் அணுகுமுறையுடன், இந்தியாவில் நகர்ப்புறங்களை மேம்படுத்த CSCAF முயற்சிகள் மேற்கொள்கிறது. இந்நிகழ்ச்சியில், வீட்டு வசதி மற்றும் நகர்ப்புற வளர்ச்சி அமைச்சகத்தின் செயலாளர் திரு. துர்கா சங்கர் மிஸ்ரா, மூத்த அதிகாரிகள், சுற்றுச்சூழல் அமைச்சக அதிகாரிகள், மாநிலங்கள் மற்றும் யூனியன் பிரதேசங்களின் நகர்ப்புற வளர்ச்சித்துறை முதன்மை செயலாளர்கள், ஸ்மார்ட் நகரங்கள் திட்ட இயக்குனர்கள் ஆகியோர் கலந்து கொண்டனர்.
தற்போதுள்ள கட்டமைப்பு, உலகளவில் பின்பற்றப்படும் மதிப்பீடு அணுகுமுறைகள், 26 நிறுவனங்கள், 60 நிபுணர்கள் ஆகியோருடன் பல அம்சங்கள் குறித்து ஆய்வு செய்த பின், பருவநிலை மாற்றத்தை எதிர்கொள்ளும் ஸ்மார்ட் நகரங்களின் கட்டமைப்பு உருவாக்கப்பட்டது என்பது குறிப்பிடத்தக்கது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653293
நித்தி ஆயோக்
ஸ்வீடன் - இந்தியா கௌரவ நினைவு வாரத்தின் ஒரு பகுதியாக ஷி ஸ்டெம் 2022 நிகழ்ச்சி மாணவர்களின் கற்பனை திறனை வெளிக்கொணரும் வகையில் இருந்தது
ஸ்வீடன் - இந்தியா கௌரவ நினைவு வாரத்தின் ஒரு பகுதியாக 3-வது ஆண்டாக புதுதில்லியில் ஷி ஸ்டெம் 2022 நிகழ்ச்சி நடத்தப்பட்டது. இது அறிவியல், தொழில்நுட்பம், பொறியியல் மற்றும் கணிதத்துறை சார்ந்த பெண் சாதனையாளர்கள் பங்கேற்றனர். மத்திய அரசு, இந்தியாவுக்கான ஸ்வீடன் தூதரகம், அடல் புத்தாக்க இயக்கம், நித்தி ஆயோக், புத்தாக்கம் மற்றும் ஆராய்ச்சிக்கான ஜெர்மன் மையம் ஆகியவை இணைந்து இந்த வருடாந்திர நிகழ்ச்சியை நடத்தியது. காணொலி காட்சி மூலம் மாணவர்களுடன் உரையாற்றிய இந்தியாவுக்கான ஸ்வீடன் தூதர் எச்.இ. ஜென் டெஸ்லெஃப், ஷி ஸ்டெம் வீடியோ சவால் நிகழ்ச்சியில் வெற்றி பெற்றவர்களுக்கு வாழ்த்து தெரிவித்ததோடு, இந்த நிகழ்ச்சி மாணவர்களின் கற்பனை திறனை வெளிக்கொணரும் வகையில் இருந்ததாகவும் கூறினார்.
நிகழ்ச்சியில் பேசிய நித்தி ஆயோக் மற்றும் அடல் புத்தாக்க இயக்கத்தின் இயக்குனர் டாக்டர் சிந்தன் வைஷ்ணவ், ஸ்டெம் குழுமத்தில் பெண்களின் பங்களிப்பு நாளுக்கு நாள் அதிகரித்து வருவதாக கூறினார். ஏடிஎல் மாரத்தான் 2022-ல் 49 சதவீதம் பெண்கள் பங்கேற்றதாக அவர் குறிப்பிட்டார்.
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் அதிகாரம் பெற சிறப்பாகப் பணியாற்றியவர்களுக்கு டிசம்பர் 3ம் தேதி குடியரசுத்தலைவர் விருதுகளை வழங்குகிறார்
புதுதில்லி, டிசம்பர் 2, 2021
மாற்றுத்திறனாளிகள் அதிகாரம் பெற சிறப்பாகப் பணியாற்றிய தனிநபர்கள், நிறுவனங்கள் மற்றும் மாநில/மாவட்ட நிர்வாகங்கள் போன்றவற்றிற்கு குடியரசுத்தலைவர் திரு. ராம்நாத் கோவிந்த் தேசிய விருதுகளை வழங்குகிறார்.
மத்திய சமூக நீதி மற்றும் அதிகாரமளித்தல் அமைச்சகத்தின் மாற்றுத்திறனாளிகளுக்கான அதிகாரமளிப்புத் துறை , டிசம்பர் 3, 2021 அன்று புதுதில்லியில் உள்ள விக்யான் பவனில் ஏற்பாடு செய்துள்ள ‘சர்வதேச மாற்றுத் திறனாளிகள் தின’ சிறப்பு நிகழ்ச்சியில் இந்த விருதுகளை குடியரசுத்தலைவர் வழங்குவார்.
2020 ஆம் ஆண்டிற்கான மாற்றுத்திறனாளிகளை அதிகாரமளிப்பதற்கான தேசிய விருதுகள் பின்வரும் பிரிவுகளின் கீழ் வழங்கப்படுகின்றன
- மாற்றுத்திறன் கொண்ட சிறந்தப் பணியாளர்/சுய தொழில் செய்பவர்;
- சிறந்த வேலையளிப்பவர்கள் மற்றும் வேலை வாய்ப்பு அதிகாரிகள் மற்றும்/அல்லது ஏஜென்சிகள்;
- மாற்றுத்திறனாளிகள் அதிகாரம் பெறுவதற்காக உழைக்கும் சிறந்த தனிநபர் மற்றும் நிறுவனம்;
- முன்மாதிரி மாற்றுத்திறனாளி;
- மாற்றுத்திறனாளிகளின் வாழ்க்கையை மேம்படுத்துவதை நோக்கமாகக் கொண்ட சிறந்த பயன்பாட்டு ஆராய்ச்சி அல்லது புது படைப்பு அல்லது தயாரிப்பு
- மாற்றுத்திறனாளிகளுக்கான தடையற்ற சூழலை உருவாக்குவதில் சிறந்த பணி
- மறுவாழ்வு சேவைகளை வழங்குவதில் சிறந்த மாவட்டம்;
- சிறந்த ஆக்கப்பூர்வ மாற்றுத்திறனாளி;
- சிறந்த ஆக்கப்பூர்வ மாற்றுத்திறனாளிக் குழந்தை;
- சிறந்த பிரெய்லி அச்சகம்;
- மாற்றுத்திறனாளிகளுக்கு அதிகாரமளிப்பதில் சிறந்த மாநிலம்;
- சிறந்த மாற்றுத்திறனாளி விளையாட்டு வீரர்
சிறப்பு சேவைகள் மற்றும் கட்டுரைகள்
‘க்யூட் தேர்வு மதிப்பெண் அடிப்படையிலேயே சேர்க்கைகள் நடைபெறும்’
அனைத்துப் படிப்புகளுக்கான சேர்க்கை க்யூட்  தேர்வு மதிப்பெண் அடிப்படையிலேயே சேர்க்கைகள் நடைபெறும்.
நேற்று  நடைபெற்ற செய்தியாளர்கள் சந்திப்பின்போது ராஜீவ் காந்தி தேசிய இளைஞர் மேம்பாட்டு நிறுவனம், தலைவர், பேராசிரியர் ஷிப்நாத் தேப் கூறியதாவது:-
ராஜீவ் காந்தி தேசிய இளைஞர் மேம்பாட்டு நிறுவனத்தில் சேர்க்கைக்காக க்யூட்  தேர்வு எழுதிய மாணவர்கள் எங்களுடைய வலைதளமான  –ல் பதிவு செய்ய வேண்டும். பதிவு செய்த மாணவர்கள் க்யூட் தேர்வில் எடுத்த மதிப்பெண்கள் அடிப்படையிலும், மத்திய அரசின் இது இடஒதுக்கீட்டு விதிமுறைகளுக்கு உட்பட்ட வகையிலும் தேர்ந்தெடுக்கப்படுவார்கள்.
புதிய வேலைவாய்ப்புகள் உருவாகி வரும் நிலையில், கடந்த ஆண்டு ராஜீவ் காந்தி தேசிய இளைஞர் மேம்பாட்டு நிறுவனத்தில் புதிய 6 படிப்புகள் சேர்க்கப்பட்டுள்ளது. எம்எஸ்சி கம்ப்யூட்டர் சயின்ஸ் , எம்எஸ்சி கம்ப்யூட்டர் சயின்ஸ் , எம்எஸ்சி கம்ப்யூட்டர் சயின்ஸ், , எம்எஸ்சி கணிதம், எம்ஏ ஆங்கிலம் மற்றும் எம்ஏ சமூகவியல் போன்ற புதிய படிப்புகள் சேர்க்கப்பட்டுள்ளது. அடுத்த கல்வியாண்டில் குழந்தைகள் உரிமை மற்றும் குழந்தைகள் பாதுகாப்பு தொடர்பாக முதுநிலை கல்வியை அறிமுகம் செய்ய முடிவு செய்யப்பட்டுள்ளது என்றார்.
கடந்த 2020 ஆம் ஆண்டு முதல் தற்போது வரை ராஜீவ் காந்தி தேசிய இளைஞர் மேம்பாட்டு நிறுவனத்தில் மேற்கொள்ளப்பட்டு வரும் வளர்ச்சி நடவடிக்கைகள் குறித்து இயக்குனர் விரிவாக விளக்கினார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளத்துறை, கால்நடைப் பராமரிப்பு மற்றும் பால்வளத்துறை அமைச்சர் திரு கிரிராஜ் சிங் மீன்வளம் மற்றும் மீன்வளர்ப்பு செய்திமடலின் முதல் பதிப்பான “மத்ஸ்ய சம்பதா” வை வெளியிட்டார்.
மத்திய மீன்வளத்துறை, கால்நடைப் பராமரிப்பு மற்றும் பால்வளத்துறை அமைச்சர் திரு. கிரிராஜ் சிங் இன்று மீன்வளம் மற்றும் மீன்வளர்ப்பு செய்திமடலின் முதல் பதிப்பான “மத்ஸ்ய சம்பதா” வை வெளியிட்டார், இது இந்திய அரசின் மீன்வளம், கால்நடைப் பராமரிப்பு மற்றும் பால்வளத்துறை அமைச்சகம் மற்றும் பிரதான் மந்திரி மத்ய சம்பத யோஜனாவின்  செயல்பாட்டு வழிகாட்டுதல்களால் வெளியிடப்பட்டது. இதில் இந்திய அரசின் மீன்வளத்துறை, கால்நடைப் பராமரிப்பு மற்றும் பால்வளத்துறை அமைச்சர் திரு பிரதாப் சந்திர சாரங்கி, மீன்வளத்துறைச் செயலாளர் டாக்டர்.ராஜீவ் ரஞ்சன் மற்றும் மீன்வளத் துறையின் மூத்த அதிகாரிகள் கலந்து கொண்டனர்.
“MATSYA SAMPADA” என்ற செய்தி மடல், மீன்வளத் துறையின் முக்கிய முயற்சிகளின் விளைவாகும். இதன் வாயிலாக குறிப்பாக மீனவர்கள் மற்றும் மீன் பண்ணையாளர்கள் பல்வேறு தகவல் தொடர்பு மூலம் அணுகவும், மீன்வள மற்றும் மீன்வளர்ப்புத் துறையின் சமீபத்திய முன்னேற்றங்கள் குறித்து அவர்களுக்குத் தெரியப்படுத்தவும் பயிற்சி அளிக்கவும் உதவும். இது 2020-21ஆம் ஆண்டின் முதல் காலாண்டில் தொடங்கி காலாண்டு அடிப்படையில் வெளியிடப்படும்.
இந்நிகழ்ச்சியில் பேசிய மாண்புமிகு மீன்வள, கால்நடைப் பராமரிப்பு மற்றும் பால்வளத்துறை அமைச்சர் திரு கிரிராஜ் சிங், இந்த செய்திமடல் தொடங்குவது சரியான நேரத்தில் தொடங்கப்பட்டதாகும் மேலும் இது மீன்வளத் துறையில் அரசாங்கத்தின் முன் முயற்சிகளையும் அரசாங்கம் மற்றும் தனியார் துறையினரால் செய்யப்படும் நல்ல பணிகள் உட்பட அனைத்தையும் கொண்டு சேர்ப்பதற்கும் மிகவும் அவசியமாகிறது. செய்திமடல் பயனாளர்களிடையே குறிப்பாக மீனவர்கள், மீன் பண்ணையாளர்கள், இளைஞர்கள் மற்றும் தொழில்முனைவோர் மத்தியில் தகவல்களைப் பரப்புவதற்கும், அவர்களுக்கு உதவுவதற்கும், வணிகத்தை எளிதாக்குவதற்கும் ஒரு முக்கியமான ஊடகமாக செயல்படும். செய்திமடல் தகவல் தொடர்புக்கான அருமையான தளமாக இருக்கும் என்று அவர் நம்பிக்கை தெரிவித்தார்.
பிரதான் மந்திரி மத்ஸ்ய சம்பதா யோஜனாவின் செயல்பாட்டு வழிகாட்டுதல்களை வெளியிட்ட திரு கிரிராஜ் சிங், PMMSY வை தொடங்குவது மீன்வள மற்றும் மீன் வளர்ப்பு பயணத்தின் மிக முக்கியமான தருணம் என்று குறிப்பிட்டார். மீன்வள வியாபாரத் சந்தையில் பல்வேறு தலையீடுகளைக் கொண்ட PMMSY மீன்வள மற்றும் மீன்வளத் துறையில் புரட்சியை ஏற்படுத்தி அதை அடுத்தக் கட்டத்திற்கு கொண்டு செல்லும் என்று அவர் நம்பிக்கை தெரிவித்தார்.
செய்திமடல் “MATSYA SAMPADA” என்பது PMMSY -இன் நோக்கத்தையும் முன்முயற்சிகளையும் பரப்புவதில் ஒரு சிறந்த கருவியாகவும் தளமாகவும் செயல்படும், இது எதிர்பார்க்கப்பட்ட இலக்குகளை அடைவதற்கான கூட்டு முயற்சியில் பொதுக்கருத்தை தெளிவுப்படுத்துகிறது. மீனவர்கள், மீன் பண்ணையாளர்கள் மற்றும் தொழில்முனைவோரால் மேற்கொள்ளப்பட்ட மீன்வளம் மற்றும் மீன்வளர்ப்பு ஆகியவற்றில் சிறந்த நடைமுறைகள், சமீபத்திய முன்னேற்றங்கள் மற்றும் வெற்றிக் கதைகள் உட்பட பலவற்றை வெளிப்படுத்த இது உதவும்.
மின்னணு மற்றும் தகவல் தொழில்நுட்பம்
திரு. ரவி சங்கர் பிரசாத் மேகக் கணிமை ஆற்றல் கொண்ட தரவு மையத்தை புவனேஸ்வரில் தொடங்கி வைக்கிறார்
தேசியத் தகவல் மையம் புதிய நவீன வசதிகளுடன் கூடிய மேகக் கணிமை ஆற்றல் கொண்ட தரவு மையத்தை புவனேஸ்வரில் அமைத்துள்ளது. இந்தத் தரவு மையத்தை மத்திய பெட்ரோலியம் & இயற்கை எரிவாயு மற்றும் திறன் மேம்பாடு & தொழில்முனைவு அமைச்சர் திரு. தர்மேந்திர பிரதான் முன்னிலையில் மத்திய மத்திய மின்னணு மற்றும் தகவல் தொழில்நுட்பம், சட்டம் மற்றும் நீதி துறை அமைச்சர் திரு. ரவி சங்கர் பிரசாத் தொடங்கி வைக்கிறார். இந்தத் தரவு மையம் அரசு மற்றும் அதன் துறைகளின் மின் – ஆளுகைச் செயலியைப் பாதுகாப்பாக எந்நாளும் இரவும் பகலும் செயல்படுத்தும். இணைந்த மற்றும் பகிர்ந்த உள்கட்டமைப்பானது, உள்கட்டமைப்புத் தேவைகளுக்கு மிகவிரைவாக நெகிழ்ந்துகொடுக்கவல்லது. வருங்காலத் தொழில்நுட்ப உயர்வுகள், வினியோகிக்கப்பட்ட செயலிகள், பேர் மெட்டலால் இயங்கும் தரவுத் தளச் செயலிகள், மல்டி- ஹைபர்வைசர் அடிப்படையில் இயங்கும் மெய்நிகர் செயலிகள் மற்றும் மேகக் கணிமை அடிப்படையிலான செயலிகள் ஆகியவற்றையும் இது உள்ளடக்கியதாக இருக்கும்.
பாதுகாப்பு அமைச்சகம்
இந்திய கடற்படை மற்றும் சவுதி அரேபியா கடற்படை இடையே முதல் முறையாக அல்-மொகத் அல்-ஹிந்தி பயிற்சி தொடங்கவுள்ளது
இந்திய கடற்படையின் ஐஎன்எஸ் கொச்சி போர்க்கப்பல், சவுதி அரேபியா சென்றுள்ளது.
இந்திய கடற்படையின் மேற்கு மண்டல தலைமை அதிகாரி ரியர் அட்மிரல் அஜய் கொச்சர், சவுதி அரேபியா கடற்படையின் கிழக்கு மண்டல தலைமையகமான கிங் அப்துல் ஆசிஸ் கடற்படை தளத்துக்கு சென்று, சவுதி கடற்படையின் கிழக்கு மண்டல தலைமை அதிகாரி ரியர் அட்மிரல் மஜித் அல் குவாதானியை கடந்த 10ம் தேதி சந்தித்து பேசினார். அதன்பின் அவர், கிங் ஃபகத் கடற்படை அகாடமிக்கு சென்று, அதன் தலைமை அதிகாரி ரியர் அட்மிரல் ஃபசல் பின் ஃபகத் அல் குபைலியை சந்தித்து பேசினார்.
சவுதி அரேபியாவுக்கான இந்திய தூதர் டாக்டர் அவுசப் சயீத், அல் ஜூபைல் நகரில் ஐஎன்எஸ் கொச்சி போர்க்கப்பலில், இந்திய கடற்படை அதிகாரிகளுடன் பேட்டியளித்தார்.
அதன்பின் ரியர் அட்மிரல் அஜய் கொச்சர் மற்றும் இந்திய தூதர் டாக்டர் அவுசப் சயீத் ஆகியோர், சவுதி அரேபியாவின் கிழக்கு மாகாண ஆளுநர் சவுத் பின் நயப் அல் சவுத்தை டாமம் நகரில் சந்தித்து பேசினர்.
இரு நாட்டு கடற்படை இடையே முதல் முறையாக ‘அல்-மொகத் அல் - ஹிந்தி’ பயிற்சி தொடங்கவுள்ளதால், ஒருங்கிணைந்த கூட்டம் நடத்துவதற்காக, அல் ஜூபைல் நகரில் உள்ள கிங் அப்துல் ஆசிஸ் கடற்படை தளத்தில், இருநாட்டு கடற்படை அதிகாரிகளும் சந்தித்து பேசினர். இருநாட்டு கடற்படையின் செயல்பாட்டு நடைமுறைகள் பற்றி ஆழ்ந்த புரிதலுக்காக, விரிவுரை நிகழ்ச்சிகள் நடத்தப்பட்டன. இதில் இருநாட்டு கடற்படை நிபுணர்களும் பங்கேற்று உரையாற்றினர்.
------
(Visitor Counter : 203
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய மீன்வள மேம்பாட்டு வாரியத்தின் 9 வது பொதுக்குழு கூட்டத்தின் போது “மத்சய சேது” செயலியில் இணைய வழி மீன் சந்தைக்கான சிறப்பு பகுதியை திரு பர்ஷோத்தம் ரூபாலா தொடங்கிவைத்தார்
தேசிய மீன்வள மேம்பாட்டு வாரியத்தின் 9 வது பொதுக்குழு கூட்டத்தின் போது “மத்சய சேது” செயலியில் இணைய வழி மீன் சந்தைக்கான சிறப்பு பகுதியை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா நேற்று தொடங்கிவைத்தார். பிரதமரின் மத்சய சம்படா திட்டத்தின் மூலம் ஹைதராபாதில் உள்ள தேசிய மீன்வள மேம்பாட்டு வாரியத்தின் நிதியுதவியுடன் புவனேஸ்வரியில் உள்ள ஐசிஏஆர் – சிஐஎஃப் ஏ மூலம் இந்த செயலி உருவாக்கப்பட்டது. மீன் குஞ்சுகள், தீவனம், மருந்துகள் போன்ற இடுப்பொருள்களுக்கான ஆதாரங்களை அறியவும், மீன்வளர்ப்புக்கு தேவையான சேவைகளை அறியவும், மீன்வளர்ப்போர் மற்றும் இதனோடு தொடர்புடையவர்களுக்கு இணைய வழி சந்தை உதவும். மேலும் மீனவர்கள் தங்களின் மீன்களை விற்பனைக்கும் இதில் பட்டியலிடலாம். மீன்வளர்ப்பு துறைகளில் உள்ள அனைவரையும், ஒருங்கிணைப்பது இதன் நோக்கமாகும்.
இந்த கூட்டத்தில் கூடியிருந்தோரிடையே உரையாற்றிய திரு பர்ஷோத்தம் ரூபாலா, மீன்வளர்ப்போரின் திறனை கட்டமைக்க முன்னுரிமை வழங்கப்பட வேண்டும் என்றார். விவசாயிகளுக்கு தீவிரமான பயிற்சி வகுப்புகள் நடத்தப்படுவதோடு, அவர்கள் பல வகையான விவரங்களை அறிந்துகொள்வதற்கு பயணங்களுக்கும் ஏற்பாடு செய்யவேண்டும் என்று அவர் கூறினார்.
மீன்வளம், கால்நடை பராமரிப்புத் துறை இணையமைச்சர் டாக்டர் எல் முருகன், மீன் உற்பத்தி இலக்கை எட்டுவதற்கு முதன் முறையாக சுதந்திரத்தின் 75-வது ஆண்டு பெருவிழாவில் தொழில் முனைவோர்களால் புதிய தொழில் ஊக்குவிப்பை அரசு மேற்கொண்டுள்ளது என்று தமது உரையில் குறிப்பிட்டார்.
நாட்டில் அதிகரித்து வரும் மீன் தேவையை நிறைவேற்ற புதிய தலைமுறை தொழில் முனைவோர் முன் வரவேண்டும் என்று மீன் வளம் மற்றும் கால்நடை பராமரிப்புத் துறை இணையமைச்சர் திரு சஞ்சீவ் பல்யான் கேட்டுக்கொண்டார்.
இந்தக் கூட்டத்தில் நித்தி ஆயோக் உறுப்பினர் டாக்டர் ரமேஷ் சந்த், பல்வேறு மாநில அரசுகளைச்சேர்ந்த மீன் வளத்துறை அமைச்சர்கள், பல யூனியன் பிரதேசங்களின் செயலாளர்கள் உட்பட பலர் கலந்துகொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1853126
பெண்கள் மற்றும் குழந்தை நலன் அமைச்சகம்
திருமதி மேனகா சஞ்சய் காந்தி மற்றும் குத்துச்சண்டை வீராங்கனை மேரி கோம் ஹவ்ஸ்லா விளையாட்டுப் போட்டிகளை துவக்கி வைத்தனர்.
மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி மேனகா சஞ்சய் காந்தி ஹவ்ஸ்லா-2018 விளையாட்டுப்போட்டிகளை, இந்தியாவின் ஒலிம்பிக் குத்துச்சண்டை வீராங்கனை மற்றும் மாநிலங்களவை உறுப்பினரான மேரி கோம் முன்னிலையில் புதுதில்லி ஜவஹர்லால் நேரு விளையாட்டு அரங்கத்தில் இன்று  துவக்கி வைத்தார். மகளிர் மற்றும் குழந்தைகள் மேம்பாட்டு அமைச்சக செயலாளர் திரு ராகேஷ் ஸ்ரீவத்சவா மற்றும் அமைச்சகத்தின் இதர அதிகாரிகள் அப்போது உடனிருந்தனர்.
குழந்தைகள் பராமரிப்புப் பள்ளிகளுக்கு இடையேயான திருவிழாவின் ஒரு பகுதியாக ஹவ்ஸ்லா – 2018 விளையாட்டுப்போட்டி இரண்டு நாட்கள் நடத்தப்படுகிறது. ஓவியப் போட்டி, ஓட்டப்பந்தயம், கால்பந்து, செஸ் போட்டி மற்றும் சொல்வதை எழுதுதல் உள்ளிட்ட பல்வேறு நிகழ்வுகளில் 16 மாநிலங்களைச் சேர்ந்த குழந்தைகள் பராமரிப்புப் பள்ளிகளில் இருந்து 600 க்கும் மேற்பட்ட குழந்தைகள் கலந்துகொள்கின்றனர். குழந்தைகள் பராமரிப்புப் பள்ளிகளைச் சேர்ந்த சிறுவர்கள் மற்றும் சிறுமிகளுக்கான ஓட்டப் பந்தயம், செஸ் போட்டி மற்றும் கால்பந்துப் போட்டி ஆகியவை நடத்தப்படுகின்றன.
மின்னணு மற்றும் தகவல் தொழில்நுட்பம்
மேலும் திறனுள்ள தீர்வுகளைக் காணுமாறு வாட்ஸ்-அப் நிறுவனம் கேட்டுக் கொள்ளப்பட்டுள்ளது
வாட்ஸ்-அப் மேடையை தவறாக பயன்படுத்தி உணர்ச்சியூட்டும் செய்திகளை பரப்புவதனால் ஏற்படும் துரதிர்ஷ்டவசமான சம்பவங்களை தவிர்ப்பதற்காக உடனடி நடவடிக்கைகள் மேற்கொள்ளுமாறு வாட்ஸ்-அப் நிறுவனத்திற்கு 2018 ஜூலை 3-ந் தேதி அன்று மத்திய மின்னணுவியல் தகவல் தொழில்நுட்ப அமைச்சகம் கடிதம் எழுதியிருந்தது. அதே நாளில் வாட்ஸ்-அப் நிறுவனம் அனுப்பியிருந்த பதிலில் பொய்யான செய்திகளை கண்டுபிடிப்பதற்கான முயற்சிகள் முடுக்கி விடப்பட்டிருப்பதாகவும், பார்வேர்டு செய்யப்பட்ட தகவல்களை குறிப்பதற்கான நடவடிக்கைகள் குறித்தும் விளக்கியிருந்தது.
இதனையடுத்து பிடார் என்ற இடத்தில் முகமது ஆசாம் என்கிற 32 வயது மென்பொருள் பொறியாளர் அடித்துக் கொல்லப்பட்ட, துரதிர்ஷ்டவசமான சம்பவம் நிகழ்ந்தது. அந்த சமயத்தில் வாட்ஸ்-அப் மூலம் குழந்தைகளைக் கடத்துபவர்கள் பற்றிய வதந்திகள் பெரிய அளவில் பரவியிருந்தன. நாடெங்கும் பொய்யான செய்திகளால் தொடர்ந்து குற்றங்கள் இழைக்கப்பட்டு வரும் பின்னணியில், இத்தகைய சவாலின் பெரிய அளவு தொடர்பாகவும் பொறுப்பற்ற முறையில் மிகப் பெரிய அளவில் பொய்த் தகவல்கள் தங்கள் மேடையில் பரவி வருவதையும் குறித்து போதுமான எதிர் நடவடிக்கைகளை வாட்ஸ்-அப் நிறுவனம் எடுக்கவில்லை என்பது வருந்தத்தக்கது.
ஊடகங்களில் வந்துள்ள செய்திகளின் அடிப்படையில் பார்த்தால் வாட்ஸ்-அப் நிறுவனம் இந்த வகையில் செய்ய வேண்டியது மிக அதிகம் உள்ளது என்பது தெரிய வருகிறது. தூண்டி விடக் கூடிய, உணர்ச்சிகரமான தகவல் அடையாளம் காணப்பட்டு சட்ட அமலாக்க பிரிவினரிடம் இருந்து கோரிக்கை வரும் போது மற்றும் அந்த செய்தியின் தோற்றத்தை கண்டுபிடிக்கவும், அதற்கு பொறுப்பானவர்களை நிர்ணயிக்கவும் அவசியம் ஏற்படுகிறது. வதந்திகளும், பொய்யான செய்திகளும் விஷமிகளால் அதிகமாக பரப்பப்படும் போது அது இடம் பெற்ற ஊடகம் தனது பொறுப்பை தட்டிக் கழிக்க முடியாது. அந்த ஊடகம் அமைதியாக இருந்தால் இந்த செய்திகளால் இழைக்கப்படும் குற்றத்திற்கு துணைப் போவதாக அமையும். இதனையடுத்து அந்த ஊடகம் சட்டப்படியான நடவடிக்கையை எதிர்நோக்க வேண்டியது இருக்கும்.
மேற்கண்ட விளக்கத்தை அடுத்து வாட்ஸ்-அப் நிறுவனம் மேலும் திறம்பட்ட தீர்வுகளை கொண்டு வந்து பொறுப்பேற்கும் தன்மையை நிலைநிறுத்தி சட்ட அமலாக்கத்திற்கு உதவ வேண்டும் என இன்று  கேட்டுக் கொள்ளப்பட்டுள்ளது. பார்வர்டு செய்யப்பட்ட செய்திகளையும், பொய்யான செய்திகளையும் அடையாளம் காணும் முயற்சிகளுடன் இந்த பொறுப்பேற்கும் தன்மையை நிலைநிறுத்தவும் வேண்டுமென அதில் கேட்டுக் கொள்ளப்பட்டுள்ளது. இந்தப் பிரச்சனை மிகவும் முக்கியமான, உணர்வுபூர்வமான பிரச்சனை. இதை தீர்ப்பதற்கு மேலும் சிறப்பான பதில் நடவடிக்கை அவசியம் என்பதை எவ்வித ஐயப்பாட்டுக்கும் இடமின்றி வாட்ஸ்-அப் இடம் வலியுறுத்தப்பட்டுள்ளது.
(Visitor Counter : 115
பிரதமர் அலுவலகம்
மகளிர் இடஒதுக்கீட்டு மசோதா நிறைவேறிய பின்னர் பெண் நாடாளுமன்ற உறுப்பினர்கள் பிரதமரை சந்தித்தனர்
வரலாற்று சிறப்புமிக்க மகளிர் இடஒதுக்கீட்டு மசோதா  நேற்று இரவு நாடாளுமன்றத்தில் நிறைவேற்றப்பட்டது குறித்து பெண் நாடாளுமன்ற உறுப்பினர்கள் பிரதமர் திரு நரேந்திர மோடியைச் சந்தித்து தங்கள் மகிழ்ச்சியை வெளிப்படுத்தினர்.
இதுகுறித்து எக்ஸ் சமூக வலைதளத்தில் பிரதமர் வெளியிட்டுள்ள பதிவில் கூறியிருப்பதாவது :
"நாரி சக்தி வந்தன் அதினியம் நிறைவேறியதில் பெருமகிழ்ச்சி அடைந்த நமது துடிப்பான பெண் நாடாளுமன்ற உறுப்பினர்களை சந்திக்கும் பாக்கியம் கிடைத்தது.
மாற்றத்தின் தீபங்களை ஏந்தியவர்கள் ஒன்றிணைந்து தாங்கள் முன்னெடுத்த சட்டத்தை கொண்டாடுவது மகிழ்ச்சியளிக்கிறது.
நாரி சக்தி வந்தன் அதினியம் நிறைவேற்றப்பட்டதன் மூலம், இந்தியா ஒரு பிரகாசமான, அனைவரையும் உள்ளடக்கிய எதிர்காலத்தின் விளிம்பில் நிற்கிறது, இந்த மாற்றத்தின் மையமாக நமது மகளிர் சக்தி உள்ளது”.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாரத்மால திட்டம் உட்புறம்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்
பாரத்மாலா பரியோஜனா திட்டத்தின் முதல் கட்டத்திற்கு 2017 அக்டோபரில் இந்திய அரசு ஒப்புதல் அளித்தது. அதன் மொத்த நீளம் சுமார் 34,800 கிலோமீட்டரும், திட்ட மதிப்பீடு ரூ 5,35,000.00 கோடியும் ஆகும்.
சுமார் 9,000 கிமீ நீள பொருளாதார வழித்தடங்கள், சுமார் 6,000 கிமீ நீள இடைவழி மற்றும் இணைப்பு சாலைகள், சுமார் 5,000 கிமீ நீள தேசிய வழித்தடங்களின் செயல்திறன் மேம்பாடுகள், சுமார் 2,000 கிமீ நீள எல்லையோர மற்றும் சர்வதேச இணைப்பு சாலைகள், சுமார் 2,000 கிமீ நீள நீளம் கடற்கரை மற்றும் துறைமுக இணைப்புச் சாலைகள், சுமார் 800 கிமீ நீளம் கொண்ட விரைவுச் சாலைகள் இத்திட்டத்தில் அடங்கும்.
பாரத்மாலா பரியோஜனா முதல் கட்டத்தின் கீழ் அசாம் உட்பட வடகிழக்கு மாநிலங்களில் 1,371 கிமீ நீளம் கொண்ட திட்டங்களுக்கு ஒப்புதல் வழங்கப்பட்டுள்ளது, இதில் 27 கிமீ நீளத்திற்கான பணிகள் முடிக்கப்பட்டுள்ளன.
அசாம் மாநிலத்தில் 3 தேசிய நெடுஞ்சாலைகள்  அறிவிக்கப்பட்டுள்ளன.
அசாம் மாநிலத்தில் பதர்பூர்காட்-மமித் சாலை மற்றும் சில்சார்-கனைல்பஜார் சாலை ஆகியவை தேசிய நெடுஞ்சாலைகளாக அறிவிக்கப்படவில்லை.
இணைப்புத் தேவை, முன்னுரிமை மற்றும் நிதியின் இருப்பு ஆகியவற்றின் அடிப்படையில் தேசிய நெடுஞ்சாலைகளை அவ்வப்போது அறிவிப்பதை அமைச்சகம் பரிசீலிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782182
பிரதமர் அலுவலகம்
ஜப்பானில் உள்ள வக்கயாமாவில் நடைபெற்ற பொது நிகழ்ச்சியில் ஏற்பட்ட வன்முறை சம்பவத்திற்குப் பிரதமர் கண்டனம் தெரிவித்துள்ளார்
ஜப்பானில் உள்ள வக்கயாமாவில், ஜப்பான் பிரதமர் திரு.ஃபுமியோ கிஷிடா கலந்துகொண்ட ஒரு பொது நிகழ்ச்சியில் ஏற்பட்ட வன்முறை சம்பவத்திற்குப் பிரதமர் திரு நரேந்திர மோடி கண்டனம் தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது;
"ஜப்பானில் உள்ள வக்கயாமாவில் நடந்த ஒரு பொது நிகழ்ச்சியில் எனது நண்பர் PM @Kishida230 கலந்துகொண்டபோது வன்முறை சம்பவம் நடந்ததாக அறிந்தேன். அவர் பாதுகாப்பாக இருக்கிறார் என்பதில் நிம்மதி அடைந்தேன். அவர் தொடர்ந்து நலமுடனும் நல்ல ஆரோக்கியத்துடனும் இருக்கப் பிரார்த்தனை செய்கிறேன். அனைத்து வன்முறைச் செயல்களையும் இந்தியா கண்டிக்கிறது."
கலாசாரத்துறை அமைச்சகம்
கலைத்துறையில் கலைஞர்கள் மற்றும் அறிஞர்களின் நிதி மற்றும் சமூக பொருளாதார நிலையை மேம்படுத்த ஓய்வூதியம் மற்றும் மருத்துவ உதவி திட்டம் : மத்திய கலாச்சாரத்துறை அமைச்சகம் செயல்படுத்துகிறது
மாநிலங்களவையில் கேள்வி ஒன்றுக்கு எழுத்துபூர்வமாக இன்று பதில் அளித்த மத்திய கலாச்சாரம், சுற்றுலாத்துறை அமைச்சர் திரு ஜி.கிஷன் ரெட்டி கூறியதாவது:
கலைத்துறையில் உள்ள கலைஞர்கள் மற்றும் அறிஞர்களுக்கு ஓய்வூதியம் மற்றும் மருத்துவ உதவி திட்டத்தை மத்திய கலாச்சாரத்துறை அமைச்சகம் செயல்படுத்துகிறது. கலை மற்றும் எழுத்து துறைக்கு சிறந்த பங்களிப்பை அளித்த வயதான மற்றும் வசதியற்ற கலைஞர்களின் நிதி மற்றும் பொருளாதார நிலையை மேம்படுத்துவது இத்திட்டத்தின் நோக்கமாகும். ஆண்டு வருமானம் ரூ.48,000/-க்கு கீழ் உள்ள தகுதியான பயனாளிகளுக்கு இந்த ஓய்வூதியம் அளிக்கப்படுகிறது.
மேலும், கலை மற்றும் காலச்சாரத்தை ஊக்குவிக்க உதவித்தொகை அளிக்கும் திட்டத்தை மத்திய கலாச்சாரத்துறை அமைச்சகம் செயல்படுத்துகிறது.
கலாச்சார துறைகளைச் சேர்ந்த 18 முதல் 25 வயது இளம் கலைஞர்களுக்கு மாத உதவித் தொகை ரூ.5,000/ 2 ஆண்டுகளுக்கு 4 தவணைகளாக 6 மாதத்துக்கு ஒரு முறை வழங்கப்படும். இந்த விண்ணப்பதாரர்கள், ஏதாவது ஒரு குருவிடம் அல்லது நிறுவனத்தில் 5 ஆண்டுகள் பயிற்சி பெற வேண்டும். நேர்காணல் அடிப்படையில் இந்த விண்ணப்பதாரர்கள், நிபுணர் குழுவால் தேர்வு செய்யப்படுவர்.
கலாச்சாரத் துறையில் மிகச் சிறந்து விளங்குபவர்களும் தேர்வு செய்யப்பட்டு உதவித் தொகை அளிக்கப்படுகிறது. 40 மற்றும் அதற்கு மேற்பட்ட வயதுடைய கலைஞர்கள், கலாச்சார ஆராய்ச்சியில் ஈடுபட்டால், மாதம் ரூ.20,000 உதவித் தொகை இரண்டு ஆண்டுகளுக்கு 4 தவணைகளாக 6 மாதங்களுக்கு ஒரு முறை வழங்கப்படும்.
இளநிலை ஆராய்ச்சியாளர்களுக்கு மாதம் ரூ.10,000 உதவித் தொகை 2 ஆண்டுகளுக்கு வழங்கப்படும். ஒவ்வொரு ஆண்டும் 400 முதுநிலை மற்றும் இளநிலை ஆராய்ச்சியாளர்கள் வரை இந்த உதவித் தொகை வழங்கப்படும். இவர்களும் கலாச்சாரத்துறை அமைச்சகம் அமைக்கும் நிபுணர் குழுவால் தேர்வு செய்யப்படுவர்.
மேலும் விவரங்களுக்கு இந்த ஆங்கி செய்தி குறிப்பை காணவும்:
https://pib.gov.in/PressReleasePage.aspx?PRID=1795136
இளைஞர் நலன் மற்றும் விளையாட்டு அமைச்சகம்
இந்தியா மற்றும் பங்களாதேஷ் இடையே இளைஞர் விவகாரங்களுக்கான ஒத்துழைப்பு குறித்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவைக்கு இந்தியா மற்றும் பங்களாதேஷ் இடையே இளைஞர் விவகாரங்களுக்கான ஒத்துழைப்பு குறித்த புரிந்துணர்வு ஒப்பந்தம் குறித்து விளக்கப்பட்டது. புதுதில்லியில் இதற்கான புரிந்துணர்வு ஒப்பந்தம் அக்டோபர் 5, 2019 அன்று கையெழுத்திடப்பட்டது.
இந்தியா-பங்களாதேஷ் இடையே இளைஞர் விவகாரங்களுக்கான துறையில் பரிமாற்றத்திற்கான நிகழ்ச்சிகள், இளைஞர்களிடையே கருத்துகள், பண்புகள் மற்றும் கலாச்சாரத்தை மேம்படுத்தவும், நட்புறவை ஒருங்கிணைக்கவும் உதவும். இளைஞர்களிடையே சர்வதேச முன்னோக்குப் பார்வையையும், இளைஞர் விவகாரங்களில் அவர்களது அறிவையும், நிபுணத்துவத்தையும் மேம்படுத்தவும் இது உதவும்.
(Visitor Counter : 69